section_heading: Obilježja
paragraph_text: Dužina tijela afrčkog magarca može doseći 200&nbsp;cm. U ramenima je prosječno visok 125&nbsp;cm, dok mu je dužina repa 45&nbsp;cm. Težak je oko 250&nbsp;kg. S leđne strane boja krzna mu je sivo smeđe obojeno, a ljeti može poprimiti crvenkasti odsjaj. Trbušna strana im je svjetlija, gotovo bijela. Većina jedinki ima tamnu leđnu prugu, a noge su im ponekad prugaste. Griva im je tanka i uspravna, a rep završava čuperkom.